**ชื่อเรื่อง**...ชิ้นเล็ก Packเก็บง่าย

**ผู้จัดทำ...**นางจิราภรณ์ พรหมวงษ์ซ้าย 3-4613-00380-83-8

**ส่วนงาน**...กลุ่มงานกลุ่มการพยาบาล

**ปีงบประมาณ**...2559

**บทคัดย่อ**

ในสถานการณ์ปัจจุบันโรงพยาบาลห้วยผึ้งเป็นโรงพยาบาลขนาดเล็ก มีประชากรในเขตรับผิดชอบน้อยทำให้ประชากรบัตรทองมีจำนวนน้อยลงด้วย ส่งผลถึงรายรับ เงินบำรุงได้น้อยด้วย เนื่องจากรายได้หลักของโรงพยาบาลอยู่ที่เงินหลักประกันสุขภาพถ้วนหน้า (บัตรทอง) ประมาณ 80% รวมถึงศักยภาพการให้บริการที่ยังต่ำอยู่ ตามสภาพสถานบริการการส่งผลให้การให้บริการสิทธิ์อื่นๆน้อยลงด้วย การลดค่าใช้จ่ายจึงเป็นแนวทางที่จะช่วยให้โรงพยาบาลสามารถพัฒนาศักยภาพในการดำเนินการเพิ่มขึ้น จึงได้ศึกษาหาปัญหาและแนวทางลดค่าใช้จ่าย พบว่า เครื่องมือทันตกรรมที่มีขนาดเล็กชนิดเดียวกัน ต้องซิลล์แยกชิ้นทำให้สิ้นเปลืองซองซิลล์ และสติ๊กเกอร์ อีกทั้งไม่สะดวกในการจัดเก็บอุปกรณ์ เครื่องมือชนิดเดียวกันที่มีขนาดเล็กจัดเก็บง่าย สะดวกต่อการใช้งาน จึงได้ดำเนินการพัฒนาการจัดเก็บวัสดุ “ชิ้นเล็ก Packเก็บง่าย” เพื่อลดค่าใช้จ่ายในการใช้ซองซิลล์และสติ๊กเกอร์ติดซองซิลล์

โดยการนี้คณะทำงานได้ศึกษา การบรรจุภัณฑ์เครื่องมือที่ใช้ในงานทัตกรรม ที่มีขนาดเล็กทำให้สิ้นเปลืองในการบรรจุภัณฑ์ จึงได้หาแนวทางการบรรจุเครื่องมือ ชนิดเดียวกันที่มีขนาดเล็ก เพื่อประหยัดเวลา ลดค่าใช้จ่าย ตลอดจนสามารถจัดเก็บได้ง่ายและสะดวก โดยศึกษาจากจำนวนค่าใช้จ่ายที่ลดลง ความสะดวกในการจัดเก็บและความพึงพอใจของหน่วยบริการ

ผลการศึกษาพบว่ามีความ สะดวกในการเก็บอุปกรณ์เพิ่มขึ้น ลดค่าซองซิลล์ได้ประมาณ 1,764 บาท /ปีลดค่าสติ๊กเกอร์ได้ ประมาณ1,752บาท /ปี และหน่วยงานทันตกรรมพึงพอใจ

จากการดำเนินงานพบว่า การจะพัฒนางานครั้งนี้ ได้รับความร่วมมือจากหน่วยงานผู้ให้บริการและผู้รับบริการ มีการทบทนปัญหาที่เกิดขึ้น และร่วมกันหาแนวทางแก้ไขร่วมกันเพื่อให้งานราบรื่น เกิดความสะดวกกับคนทำงาน ทำให้มีความสะดวกในการจัดเก็บอุปกรณ์ตลอดจนลดค่าใช้จ่ายในการซื้อวัสดุซิลล์และสติ๊กเกอร์ได้ จึงควรนำผลการดำเนินงานไปขยายในหน่วยรับบริการอื่นๆ ที่มีลักษณะการรับบรรจุภัณฑ์เครื่องมือที่คล้ายกัน ตลอดจนพัฒนาปรับปรุง วิธีการบรรจุภัณฑ์ ในหน่วยบริการอื่นๆ อย่างครอบคลุม